ஒன்று முதலில் பார்க்கும் போது ஒரு மரக்கிளைகளின் ஊடாக பார்த்தேன். மசூதிகளில் இருக்கும் கூம்பினை போல இருந்தது. இரண்டு அதுவும் வெவ்வேறு விதங்களில். அதில் ஒன்று தேவாலயமாக இருக்கலாம் என சொல்லும் வகையில் மற்றொன்று நிச்சயம் இது மசூதி தான் என சொல்லும் வகையில். ஆனால் அந்த கிளைகள் சென்ற பின் தான் அத்தனை அழகான தேவாலயங்களை என்னால் காண முடிந்தது. உண்மையில் பிரமிப்பில் ஆழ்ந்து போனேன். இன்னுமொன்று என்ன எனில் அது நல்ல உயரமான தேவாலயம். சற்று தூரத்திலிருந்து பார்த்தால் ஆழமான படிகளை தன்னுள் கொண்ட கட்டமைப்பு. மேலே ஒரு சிலுவை. அதனை சுமந்து கொண்டிருக்கும் ஒற்றைக் கல் சுவர். அதற்கு கீழே ஒரு மூன்று கல் தடிமனான சுவர் என அடுக்குகள் அதிகரித்துக் கொண்டே சென்று தேவாலயத்தின் மேல் மாடத்தினை அடைகிறது. தூரத்திலிருந்து தான் பார்த்தேன்.